el el el el el el el el el el el el el el el el el el el el el el el el en el el el el el el el el zh el el el fr it it fr fr fr fr fr el el el el el el el el el el el el el el el el el el el el el el el el el el el el el el el el el el el el ru el it el el en el it el ja el pt el el tr el ja el en el es el el es el el el el el el el el el el el el el el el el el el el el
Αυτό το λήμμα χρειάζεται μορφοποίηση ώστε να ανταποκρίνεται στις προδιαγραφές μορφοποίησης της Βικιπαίδειας. Αυτό μπορεί να σημαίνει την δημιουργία εσωτερικών συνδέσμων, επικεφαλίδων, παραγράφων κλπ.
Για περαιτέρω βοήθεια, δείτε τις σελίδες Πώς να επεξεργαστείτε μια σελίδα και Βικιπαίδεια:Οδηγός μορφοποίησης άρθρων.
Ο Αθλητικός Σύλλογος Όμηρος Νεοχωρίου είναι αθλητικός σύλλογος με έδρα το Νεοχώρι Αιτωλοακαρνανίας. Δραστηριοποιείται στο άθλημα του ποδοσφαίρου και διαθέτει πλήρη ποδοσφαιρικό τμήμα. Ανήκει στη δύναμη της Ε.Π.Σ. Αιτωλοακαρνανίας και αγωνίζεται στην Α΄ Κατηγορία. Έχει αξιοσημείωτη παρουσία στα πρωταθλήματα της Γ΄ Εθνικής και Δ΄ Εθνικής κατηγορίας.
wikidata (π • σ • ε )
2 Πρόεδροι της Ομάδος
3 Τίτλοι και διακρίσεις
4 Πορεία σε εθνικές κατηγορίες
Ο Αθλητικός Σύλλογος Όμηρος Νεοχωρίου ιδρύθηκε στο Νεοχώρι Μεσολογγίου το 1955. Αρχικά αγωνιζόταν στο περιφερειακό πρωτάθλημα της Ε.Π.Σ. Πατρών, όπου και άνηκαν τα σωματεία του νομού και το 1968 εντάχθηκε στη νεοσύστατη τότε, Ε.Π.Σ. Αιτωλοακαρνανίας.[2] Τη σεζόν 1979-80 κατέκτησε το πρωτάθλημα Α΄ κατηγορίας και ανήλθε στην Εθνική ερασιτεχνική κατηγορία, ξεφεύγοντας από τα τοπικά πρωταθλήματα που αγωνιζόταν από ιδρύσεως του.
Στην Εθνική ερασιτεχνική κατηγορία, 3η τη τάξει εθνική κατηγορία αγωνίστηκε τις χρονιές 1980-81 και 1981-82. Από τη σεζόν 1982-83 έως και τη σεζόν 1985-86 αγωνίστηκε στο Εθνικό ερασιτεχνικό πρωτάθλημα, 4η τη τάξει κατηγορία και μετέπειτα Δ΄ Εθνική.
Ενδιάμεσα, τις σεζόν 1984-85 και 1985-86 κατέκτησε το Κύπελλο Ε.Π.Σ. Αιτωλοακαρνανίας και τις δύο φορές με αντίπαλο στον τελικό την Α.Ε. Μεσολογγίου (4-3 και 2-1), ενώ τη σεζόν 1984-85 διέγραψε μια σημαντική πορεία στο θεσμό του Κυπέλου Ελλάδος ερασιτεχνών, όπου αποκλείοντας ομάδες όπως οι Α.Ο. Σπάρτης, Α.Ο. Αγ. Νικολάου, Εργοτέλης, Α.Ε. Σύρας και Ήφαιστος Περιστερίου έφτασε μέχρι τον τελικό. Στον τελικό, ο οποίος πραγματοποιήθηκε στις 30 Ιουνίου 1985 στο Ολυμπιακό Στάδιο Αθηνών, αντιμετώπισε την ομάδα των ερασιτεχνών του Άρη Θεσσαλονίκης και ηττήθηκε με τελικό σκορ 2-1, με σκόρερ για τον Όμηρο τον Γ. Ζήκο και για τον Άρη τον Βουγιουκλή που πέτυχε και τα δύο τέρματα.
Από τη σεζόν 1986-87 έως και τη σεζόν 1988-89 συμμετείχε στο πρωτάθλημα Α΄ κατηγορίας της Ε.Π.Σ. Αιτωλοακαρνανίας. Το 1989 στέφθηκε πρωταθλητής και κέρδισε την επάνοδο στις εθνικές κατηγορίες και συγκεκριμένα στο πρωτάθλημα της Δ΄ Εθνικής.
Στην Δ΄ Εθνική αγωνίστηκε συνεχώς από τη σεζόν 1989-90 έως και τη σεζόν 1992-93, σημειώνοντας αξιόλογες εμφανίσεις κόντρα σε ομάδες όπως ο Πανηλειακός, ο Παναιγιάλειος, ο Φωκικός κ.α.
Από τη σεζόν 1993-1994 έως και τη σεζόν 2001-2002 συμμετείχε στην Α΄ Κατηγορία Ε.Π.Σ. Αιτωλοακαρνανίας, με μια παρένθεση τη σεζόν 1999-2000 που συμμετείχε στη Β΄ Κατηγορία. Αξιοσημείωτη είναι η σεζόν 1995-1996, κατά την οποία διεκδίκησε το πρωτάθλημα της Α' Κατηγορίας τερματίζοντας τελικά δεύτερος πίσω από την ΑΕΚ Αγίου Κωνσταντίνου.
Από την περίοδο 2002-2003 έως και την περίοδο 2004-2005 γράφτηκε η πιο μαύρη σελίδα στην ιστορία του Συλλόγου αφού έφτασε να παίζει στη Γ Κατηγορία Ε.Π.Σ.Ν.Α με τον κίνδυνο ακόμη και της διάλυσης.
Το καλοκαίρι του 2005 ο Σύλλογος έφτασε στο χειρότερο σημείο του αφού έφυγαν σχεδόν όλοι οι παίκτες του με κίνδυνο να μην κατεβεί η ομάδα καθόλου στο πρωτάθλημα .Εκείνη τη χρονική στιγμή ένας παλαίμαχος ποδοσφαιριστής του Συλλόγου Γιώργος Ζήκος κάλεσε 13 νέα άτομα προκειμένου να αναλάβουν Διοικητικά το Σύλλογο και να τον φτάσουν εκεί που αξίζει .Αυτοί ήταν οι Μαυράκης Ηλίας, Περαρής Παναγιώτης, Σερακιώτης Δημήτριος , Λύτρας Κωνσταντίνος ,Αλετράς Κωνσταντίνος, Καφετζής Σπύρος, Τσάμης Μάριος, Μουλαράς Παναγιώτης , Φούντας Γρηγόρης , Σερακιώτης Ευάγγελος , Γεωργούσης Σωκράτης , Μουλαράς Γεράσιμος και Σιαπλαούρας Ελευθέριος που απετέλεσαν και την Διοίκηση του Συλλόγου μέχρι και τη σεζόν 2006-2007 . Σε αυτά τα δύο χρόνια της νέας Διοίκησης του Συλλόγου έγιναν βήματα να φτάσει ο Όμηρος εκεί που αξίζει με αποκορύφωμα την κατάκτηση του πρωταθλήματος στην Β Κατηγορία την σεζόν 2006-2007 και την επάνοδο στην Α Κατηγορία Ε.Π.Σ.Ν.Α..Επίσης δημιουργήθηκε παιδικό τμήμα που απαριθμεί αρκετά παιδιά. Το 2007 ανέλαβε τα ηνία της ομάδας ο κ. Κουρκουμέλης Ιωάννης γνωστός και επιτυχημένος επιχειρηματίας του τόπου.Στις σεζόν 2007-2008 και 2008-2009 η ομάδα κατάφερε να παραμείνει δύσκολα στην Α΄Κατηγορία μέσω της διαδικασίας των «PLAY-OUT». Παρόλα αυτά η Διοίκηση παρέμεινε πιστή στην αρχική της απόφαση ,η ομάδα να στηρίζεται σε νέα παιδιά και δη από το Δήμο Οινιαδών.
Η σεζόν 2009-2010 ήταν μια σημαντική στιγμή για τον Όμηρο αφού κατάφερε και κατέκτησε το πρωτάθλημα στην Α1 κατηγορία Αιτωλ/νίας επιστρέφοντας στη Δ' Εθνική μετά από 17 χρόνια! Μετά την κατάκτηση του πρωταθλήματος θα κερδίσει και το θεσμό του Super Cup του Νομού με σκορ 1-0 τον Γ.Ο. Μεσολογγίου. Η πορεία του στο περιφερειακό πρωτάθλημα ήταν αξιόλογη αλλά υποβιβάστηκε τερματίζοντας στην 10η θέση με 39 βαθμούς.
Η σεζόν 2011-2012 τον βρίσκει στην Α1 Αιτ/νιας τερματίζοντας στις πρώτες θέσεις της βαθμολογίας.Την επόμενη χρονιά η ομάδα θα συνεχίσει στην Α' Αιτ/νιας με στόχο την άνοδο στην Γ' Εθνική κατηγορία αφού μετά την συγχώνευση Δ' και Γ' Εθνικής απ τη σεζόν 2013-14 έγινε μια κατηγορία. Η ομάδα θα ξεκινήσει πολύ καλά και θα μπει στα μπαράζ πρωταθλήματος όμως δεν θα τα καταφέρει και θα τερματίσει στην 3 θέση.[3]Τη σεζόν 2013-2014 μετά από μια καταπληκτική πορεία θα στεφθεί ξανά πρωταθλητής της Α' Κατηγορίας και μάλιστα με 14 βαθμούς διαφορά από το δεύτερο Ναυπακτιακό Αστέρα. Στη διαδικασία των μπαράζ για την άνοδο στην Γ' Εθνική μεταξύ τεσσάρων νομών (Αναγέννηση Άρτας, Αχέρων Καναλακίου, Αστέρας Ιτέας) ο Όμηρος θα πετύχει 1 νίκη 2 ισοπαλίες και 3 ήττες και θα χάσει το εισιτήριο. Τη σεζόν 2014-2015 θα κατακτήσει για δεύτερη φορά το θεσμό του Super Cup με σκορ 2-1 το Ναυπακτιακό Αστέρα και έτσι γίνεται ο πολυνίκης της διοργάνωσης.
Σημαντικότεροι πρόεδροι της ομάδος ήταν ο αείμνηστος Αλετράς Αντώνιος, ο αείμνηστος Επίτιμος Πρόεδρος και μακροβιότερος Πρόεδρος του Συλλόγου, Κατοχιανός Θωμάς , ο επί σειρά ετών Πρόεδρος Παπαγιανόπουλος Ιωάννης ,καθώς και ο Κουφός Αθανάσιος που πρόσφεραν ανιδιοτελώς τα μέγιστα στο Σύλλογο.[3]
Φιναλίστ Κυπέλλου Ελλάδας ερασιτεχνών ποδοσφαίρου:1 (1984-85)
Πρωτάθλημα ΕΠΣ Αιτωλοακαρνανίας:3 (1979-80,2009-10,2013-14)
Κύπελλο ΕΠΣ Αιτωλοακαρνανίας:3 ( 1984-85,1985-86, 2018-19)
Σούπερ καπ ΕΠΣ Αιτωλοακαρνανίας:2 (2010,2014)
Πορεία σε εθνικές κατηγορίεςΕπεξεργασία
↑ Καταγραφή αθλητικών σωματείων, ιστότοπος ΓΓΑ
↑ Ιστορικό Ε.Π.Σ. Αιτωλοακαρνανίας epsaitol.gr
↑ 3,0 3,1 H ιστορία του συλλόγου στην ιστοσελιδα της ομάδος Αρχειοθετήθηκε 2011-10-21 στο Wayback Machine., .